Վաղ առավոտյան (ֆիլմ)

**«Վաղ առավոտյան»** (), խորհրդային մելոդրամա, որը նկարահանել է ռեժիսոր Տատյանա Լիոզնովան 1965 թվականին։

## Սյուժե
Դպրոցն ավարտող Ալյոշայի և նրա փոքրիկ քրոջ՝ Նադյայի հայրը մահանում է, և նրանք մնում են մենակ։ Ալյոշան տեղավորվում է գործարանում և որոշում է ինքնուրույն մեծացնել քրոջը։ Նա հրաժարվում է նրան մանկատուն տալ, իսկ հետո մերժում է նաև մորաքրոջը՝ Ժաննա Վասիլևնային, որն Արխանգելսկից եկել էր Նադյային իր մոտ տանելու համար։ Ալյոշան սկսում է հանդիպել հարևան մուտքից մի աղջկա՝ Լյուսյայի հետ, բայց վերջինս պահանջում է, որ տղան իր ամբողջ ժամանակը հատկացնի իրեն, և նրանց հարաբերությունները խզվում են։ Նադյան ընդունվում է առաջին դասարան։

Ութերորդ դասարանն ավարտելուց հետո Նադյան աշխատանքի է ընդունվում գործարանում։ Նրա եղբայրն արդեն վարպետ է։ Նա դժվարություններ է ունենում մերթ մի տղայի հետ, որն անընդհատ հեռանում է աշխատանքից, մերթ իր բրիգադի աշխատողի հետ, ով անազնիվ կերպով բնակարան է ստացել։ Գործարանում Նադյային հիացնում է նշանավոր գեղեցկուհի Օլյան՝ առանձնանալու և «գեղեցիկ» ապրելու իր ձևով, բայց երբ Օլյան Նադյային հրավիրում է ռեստորան իր ընկերների հետ, նա պատահաբար իմանում է, որ ինքնավստահ Կոստյա Ռուբակինը, ում հետ Օլյան հանդիպում է, գող է, որին ձերբակալում են ռեստորանից հետո։

Ալյոշան և Նադյան Արխանգելսկից իրենց մորաքրոջից նամակ են ստանում և որոշում են գնալ այնտեղ, բայց պարզվում է, որ մորաքրոջ ամուսինը կոպիտ մարդ է, ով երիտասարդների մեջ տեսնում է միայն վատը, և երկու օր էլ այնտեղ չմնալով՝ նրանք հետ են գնում։

Նադյայի համար փորձում է սիրահետել Դիման, բայց նա աղջկան անհետաքրքիր է թվում։ Դիման ընկերոջ միջոցով նրան փոխանցում է «Ռոմեո և Ջուլիետ» ներկայացման անցատոմս։ Հետաքրքրված Նադյան պատրաստվում է ներկայացման, բայց հերթափոխի ավարտից անմիջապես առաջ արտադրամասում իմանում են, որ Դիման վթարի է ենթարկվել մոտոցիկլետով, և անձնակազմը պնդում է, որ Նադյան գնա հիվանդանոց՝ նրան տեսակցությամբ։ Նադյան չի ուզում գնալ՝ չիմանալով, որ հենց նա է իրեն տոմս ուղարկել։ Երբ նա, այնուամենայնիվ, գալիս է հիվանդանոց, իմանում է, որ Դիման մահացել է։ Արցունքներն աչքերին նա կանգնած է թատրոնի մոտ, և մի տղա հարցնում է նրան, թե ինչ է պատահել։

Մի օր տուն վերադառնալով՝ Նադյան գտնում է եղբորը մի աղջկա հետ, որի հետ որոշել է ամուսնանալ։ Որոշ ժամանակ անց, աշխատանքից հետո դուրս գալով միջանցքից, Նադիան տեսնում է այն տղային, որն իրեն մխիթարում էր թատրոնի մոտ։ Նա հասկանում է, որ տղան սպասում է իրեն։

## Դերերում
* Նիկոլայ Մերզլիկին – *Ալյոշա
* Օլյա Բոբկովա – *Նադյան մանկության տարիներին
* Նաինա Նիկիտինա – *Նադյա
* [[Նինա Սազոնովա]] – *Գալինա Պետրովնա, հարևան
* Վալերի Նոսիկ – *Դիմա
* Օլեգ ժակով – *Նիկոլայ, տեղամասի ղեկավար
* Զինաիդա Վորկուլ – *Օլյայի մայրը
* Ալեքսանդր Պետրով – *Ալյոշայի և Նադյայի հայրը
* Ելենա Մաքսիմովա – *Ժենյա Գորոխովի մայրը
* Մարգարիտա Լիֆանովա – *Ժաննա Վասիլևնա
* Գենադի Կրինկին – *Կոստյա, Օլյայի փեսացուն
* Գենադի Կորոլկով – *Նադյային ուղեկցող տղան
* Իվան Ռիժով – *Դմիտրի Դմիտրիևիչ
* Լյուբով Կորնևա – *Լյուսյա
* Էմիլիա Միլթոն – *դայակ մանկապարտեզում
* Վլադիմիր Սմիրնով – *Օլեգ Ֆոմենցև
* Վիկտոր Շչեգլով – ''Պետեչկա, Ժաննա Վասիլևնայի ամուսինը

Էդուարդ Հիլը կատարում է «Когда мы выходим в дорогу с тобой» երգը։

## Նկարահանող խումբ
* Սցենարի հեղինակ՝ Վերա Պանովա
* Ռեժիսոր՝ Տատյանա Լիոզնովա
* Օպերատոր՝ Պյոտր Կատաև
* Կոմպոզիտոր՝ Մարկ Ֆրադկին
* Նկարիչներ՝ Ալֆրեդ Տալանցև, Միխայիլ Ֆիշգոյտ

Նատուրալ նկարահանումներն անցկացվել են Դնեպրոպետրովսկում։

## Ծանոթագրություններ

## Գրականություն
* 

Կատեգորիա:1960-ականների խորհրդային ֆիլմեր
Կատեգորիա:1960-ականների ռուսերեն ֆիլմեր
Կատեգորիա:1965 դրամա ֆիլմեր
Կատեգորիա:1965 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ռուսական դրամա ֆիլմեր